OpenLLM-France/wikimedia huggingface dataset:
# Ar Goëlio

| ◄ Gourc’hemeno an Ilis | Ar Goëlio | An Oferen ► |
Oll pouario an Ilis, evel m’on deus-àn prouvet alies, a deu digant J. C. Synagog ar Judevien e defoa ar gouir da etablissàn Goëlio, ha Jesus-Christ en deus henoret dre e bresanç diliamant an Ilis. Na eller quet eta doueti eus ar gouir e deus Ilis J. C. da etablissàn Goëlio pe re e voar obliget da solemnisàn ha da sanctifian evel an deiz santel eus ar Sul. Pa chancher a Escopti e voar obliget da sanctifian ar Goëlio el lec’h m’en em guever ; dre oll evel mempro da J. C. hac eus an Ilis, e tleomp an exempl vad hac an obeissanç.
Ar Goëlio a so instituet evit henori Doue, instrui ar bobl, renouveli ar memoar eus ar Verc’hes Vari hac ar Sænt pere a dleomp da henori o c’himita o vertuyo hac o celebri erfad o Goëlio dre ar frequantation eus an Offiço divin hac ar sacramancho. Chetu amàn ar Goëlio bers en Ilis hac en Escopti-màn.
Guenver. An deiz quentàn ar bloas, Circoncision on Salver Jesus-Çhrist.
6. Goël ar Rouane.
C’huevrer. 2. Ar Chandelour, purification ar Verc’hes.
Meurs. 25. An Annonciation… Ar Goel ne ve bers da lun ar C’hasimodo nemet pa en em gaff ar yaou guemblit, guener ar Groas pe ar sadorn Phasq er bempet deiz voarn-uguent a viz meurs.
Ebrel. 25. Procession sant Marc. N’en deo quet bers, mæs asistàn a dleer er procession, hac an deiz-se eo Vigel ; da laret eo, eo difennet dibri quic ; n’en deo quet yun.
Evoen. 23. Yun ha vigel.
24. Goël Yan.
28. Yun ha vigel.
29. Goël Pêr.
Eost. 14. Yun ha vigel.
15. Assomption ar Verc’hes. Goude ar Gousperou, procession evit renouvelli ar vœu dre beini e voe lequeet Franç dindan protection Mari.
Guengolo. 8. Guinivelez ar Verc’hes.
Du. 1. An oll Sænt. Yun en deiz diaroc.
2°. Goël an Anaon. Obligation da glevet an Oferen.
3°. Goël S. Tugdual.
Querzu. 8. Conception ar Verc’hes.
24. Yun ha Vigel.
23. Nedelec, pe Guinivelez on Salver J. C.
26. Goël sant Stephan.
Goëlio mobil.
Da Verc’her ar Meur pe al Ludu, obligation da glevet an Oferen epquen.
Ar Sul Phasq hac an daou deiz goude, bers.
Ar pevarvet deiz goude Pasq, Goël S. Evoen.
Nota. P’en em gaff da lun ur Goël benac eroc peini eo yun, e ve groet ar yun d’ar sadorn, rac ar Sul n’en deo jamæs yun.
D’ar yaou daou-uguentvet goude Pasq, Goël an Asçansion ; an tri deiz diaroc an Asçansion, ar Rogationo, vigel ep yun.
Sul ar Pentecost hac al lun goude, bers. Ar Pentecost a ve dec deiz goude an Asçansion.
Ar Sul quentàn goude ar Pentecost, Sul an Dreindet. D’ar yaou, Goël ar Sacramant ; d’ar Sul goude, diliamant ar Gathedral, evel hini an Ilis pere n’o deus quet a dezio fix. D’ar Sul goude an diliamant, Goël ar Galon sacr a Jesus.
Ar Sul quentàn a viz Here, ar Rosær. An eil Sul, translation sant Ervoen. An drede Sul, Beleguiach J. C. Ar bevare Sul a Here, Goël an oll Esquibien, Beleyen… Ar Sul quentàn a viz Du, Goël ar Relego.
# Ar Gouronemant hun Salvér

| ◄ Ar Flagellation Jésus | Ar Gouronemant hun Salvér | Hun Salvér é touguein é groéz ► |
1° CONSlDÉRET er vourreuïon brutal é tihusquein hun Salvér, é refresquein ol é oulieu, é laquat ur goh vantel ru ar é zihue scoé, hac ur gouron spern ar é bèn eit gobér goab a nehou, rac ma en doai laret é oai Roué. Int e anfonce er gouron spern eahus-cé a dauleu lance én é bèn. O tourmant dinatur ! péhani ne oai quet bet hoah biscoah invantet guet bourreàu erbet !
2.° Considéret en dut arraget-cé é laquat ur gorzen én é zeu zorn, doh hum laquat ar bèn ur glin dirac t’ou eit gobér goab ag en adorein, hac é laret : ni hou salud, Roué er Juiffet, én ur scoein ar é face guet é gorzen. Sellet é zeulegat hac é face lan a oêd, hac hou pet chonge é ma hou pehédeu hac hou plijadurieu dihuennet en dès ean laqueit ér stad-cé.
3.° Ér stad truhéus-cé en er presantas Pilat d’er bobl ; quen diffiguret oai, que ne oai quet mui haval doh un dén ; haval vehai é oai bet requis de Bilat laret dehai ; Chetui un dén. Pilat e gredai é veint bet touchet guet compassion doh er gùélet ér stad trist-zé ; mæs, allas ! haval hoent deoh, ha hui e zou haval doh t’ai : n’en dint quet bet affligettoh eit oh doh poénieu hun Salvér, na hui n’en doh quet affligettoh eit-ai ; sellet guet truhé anquin hac affliction er Uériés beniguet é uélet hé Mab adorabl ér stad truhêc-cé, hac er bobl dinatur-zé é choégein Barrabas hac é condannein hé Mab Jésus d’er marhue.
# Er hombat spirituel/Chapistre 28

| ◄ É péh fæçon en en dès er goal-speret er gustum de dantein ha de lorbein er ré e vènn hum rein d’er vertu, pé er ré e zou hoah abymet én droug. | Ag en ardeu a beré en um chervige en diaul aveit achiue col er ré en dès laqueit de gouéhel ér péhet. | Ag en ardeu a beré en um chervige er goal-speret eveit miret conversion antier er rê peré é uélet er goal-stad ag ou houssiance, en dès un desir benac d’en hum gorrigein, ha petra sou caus d’ou desirieu mat manquein liessan.  ► |
A P’EN dès guellet en diaul douguein un inean d’er péhet, nen dès ard er bet a behani nen um chervige eveit hé dallein davantage, hac eveit distroein a hé chouge tout er péh e ellehai gober dehi guélet er stad malhurus é péhani éma. N’en dé quet hoah assès dehou mouguein er chongeu mat e ra Doué dehi, ha degasse dehi ré fal, ean e ra é bossible eveit hé ingagein én occasioneu dangerus, hac e stènn laceu dehi, eveit gober dehi couéh arré pé ér memb péhet, pé é réral brassoh, hac else faute a splander a ziarhlué, cresquein e ra muioh mui hé disordreu, hac ostinet é ha de vout. Hi en hum rudel elsé hemp cèss hac en hum strinq ag un dihoeldæt én un dihoeldæt aral, en ur bellat attàu muioh mui doh en hènt d’hé salvedegueah, hac en ur gresquein en nombre a hé fehedeu, meit ha Doué e zehai d’hé harpein dré ur secour extraordinær.
Er pressetan remèd doh en droug-zé é sentein prompt doh en inspirationeu divin peré hé galhue de retorn ag en dihoeldæt d’er splandér, hac ag er vice d’er vertu, ha crial guet ur gred nerhus : Ah ! men Doué, assistet-mé, deit pront d’em secour : ne bermettet quet ma chommein pelloh interret én amoleu ag er marhue hac ér péhet. Hi e larou liès er memés compseu pé réral haval doh-t’hai, ha mar dé possible, heèt de gavouet quenteh hé zat spirituel, eveit gouïet guetou petra gober, hac eveit goulen guetou armeu einep d’en anemis pehani a hoalzalh ar hé zro. Ma n’eèl quet monet d’er havouet quenteh, recoureèt doh er grucefi, en ur stouyein doh hé zreit er face doh en doar. Hi e bedou ehué guéhavé rouannés en ean hac e oulennou hé assistance, rac hi e zeli credein éma doh en ampertisse-zé éma staguet er victoér, èl m’er guélehemp ér chapistre arlerh hanan.
# Er hombat spirituel/Chapistre 34

| ◄ Aviseu a gonseguance bras eit er ré e vènn mortifiein ou goal-inclinationeu, ha possedein er vertuïeu e vanque dehai. | Ne ounier er vertuïeu meit a nebedigueu, ha pas a pas, en eil goudé éguile. | Ag er moyanteu er ré profitaplan eit em devout er vertuïeu, hac é péh fæçon éma ret pratiquein ur vertu durant un herrat amzer.  ► |
DEUSTO ne zeli quet ur gùir servitour de Jesus-Chrouist, pehani e espère arriue bet-ac er berfection ihuellan, laquad fin d’é avancemant spirituél, ret é neoah ma vou aviset ha moderet mat, ha ma tihoalou a vout rai verhuidant ; rac de gommance ne gaver nitra diæs, mæs goudé zé rai liès en um lausquer hac é chommer maruemic aquerh. Raccé opèn er peh e zou bet laret ag er fæçon de reglein en exerciceu dianvæsec, un dra vat é remerquein é ter de bèn a ounid ehué er vertuïeu interior a nebeudigeu. Ér fæçon-zé é tauler er fondaison ag un devotion son ha dalhabl, hac é bèr amzer é ounier hilleih.
Raccé a zivoud er batiantæt, ne chonget quet é ellehet én un taul hac abèn desirein er hroésieu, hac hum rejouissein a nehai ; ret é deoh é raug quemer er resolution de bratiquein en treu izellan ag er vertu-zé. Revé er regle-zé, ne glasquet quet pratiquein en ol vertuïeu ar un dro, na memb opèn eveit unan, hum staguet doh unan ha goudé doh un aral, mar fad doh hum accustumein ha ma hourienneint mat hemp poén én hou inean. Rac é quemer sourci ag ur vertu hemp quin, ha doh hum exercein én hi hemp cesse, hou memoër hé studiou davantage ; hou antandemant guet er sclerdér a ziarhlué, e gavou moyanteu neué ha ræsonieu assès eit gober deoh quemer sourci a nehi : hou volanté anfin hum zougou dehi guet ur gred nerhussoh ; er peh n’arriuéhai quet pe véhai partaget en tair puissance-zé ér pratique a hilleih a vertüïeu.
A henderal en acteu e vai ret gober eit um accustumein doh ur vertu, èl n’ou devou meït ur memb fin, ha ma secoureint en eil éguilé, groeit veint guet bihannoh a boèn arzé, ha sel mui a spleit e rei er ré deuéhan én hou calon, rac ma caveint én hi en dispositioneu santel en devou groeit én hi er ré guetan.
Hanàouet e rehet er uirionné ag er ræsonnieu ma, mar groet reflexion penaus piue benac hum exerce erhat én ur vertu, e zisque a nebedigueu hum exercein é réral, ha penaus ur vertu ne èll hum berfectionein, hemp n’hum berfectionou ar un dro ol er réral, a gaus d’en union stert ou dès en eil doh éguilé.
# Er hombat spirituel/Chapistre 27

| ◄ Petra e zou ret gober a pé receuer ur gouli benac ér hombat spirituel. | É péh fæçon en en dès er goal-speret er gustum de dantein ha de lorbein er ré e vènn hum rein d’er vertu, pé er ré e zou hoah abymet én droug. | Ag en ardeu a beré en um chervige en diaul aveit achiue col er ré en dès laqueit de gouéhel ér péhet.  ► |
UN dra certein é penaus er goal-speret nen dès quin chonge meit de gol en dut, ha n’ou attaque quet ol ér memès fæçon. Aveit commance enta disolein deoh ur ré benac a é finesseu, me represantou deoh tut a bep sorte, revé er stad hac en dispositioneu é peré émeint. Bout e zou ré édan sclavage er péhet ha ne chongeant quet torrein ou liameu ; réral e gârehai erhat sorti ag er gaptivité-zé, mæs ne rant nitra eveit hum laquad é libertè. Réral e chonge bout én hènt mat, ha nezé é émant péellan doh-t’hou : réral anfin goudé bout arriue bet-ac ur basèn ihuel a vertu, e gouéh én ur fæçon dangerussoh aveit jamæs. Comps e rehemp ag en ol dut-cé ér chapistreu arlerh hanan.
# Er hombat spirituel/Chapistre 30

| ◄ Ag en ardeu a beré en um chervige er goal-speret eveit miret conversion antier er rê peré é uélet er goal-stad ag ou houssiance, en dès un desir benac d’en hum gorrigein, ha petra sou caus d’ou desirieu mat manquein liessan. | Ag er ré e fari é chongeal querhet én hènt a berfection. | Ag en ardeu a beré en um chervige er goal-speret eit gober demb quittat hènt er vertu.  ► |
A PE vé bet feahet en anemis ér hetan attaque hac én eil, n’abandonne quet en armage eit en dra-zé ; un drivet attaque e ra hoah ; ean e ra é bossible eit gober demp ancoéhat er viceu hac er goal-inclinationeu peré e ra demp quement a boén, hac eit laquad én hun isprit resolutioneu væn a zivoud ur berfection beta pehani é ouair erhoalh n’arriuéhemp jamæs. Er peh zou caus demb receu de bep cource tauleu mortal, ha ne chongeamp quet a remedein dehai, rac haval vé guenemp éma un dra henac en desirieu hac er resolutioneu-zé, a bout nen dint nitra, ha dré un orgueil segret é cavamb bout avancet mat ér berfection. Rac-cé n’ellamp andur en distéran poén, nac en distéran anjuli, ha neoah n’hum abusamb durant en oræson é quemer picquol resolutioneu d’andur en tourmanteu horriplan, ha memb er poénieu ag er Purgatoér a balamor de Zoué.
Er peh hun trompe é, na zouge quet calz hun horf er souffranceu peré e zou pêl dohomp, ha ma credamb arzé hum gomparagein doh er ré e souffre é guirionné poénieu bras guet ur batiantæt vras. Mar fal demp évehat doh ur lace quen dangerus, damp d’er hombat, ha groamp brésel doh quement a anemiset peré e zou tro-ha-tro demp ha peré hum guemer dohomp a dost. Hanàuet e rehemp drézé a lache pé calonec, a féentus pé sincèr é bet hun resolutioneu mat, ha moned e rehemp d’er berfection dré er gùir hènt en dès merchet demp er sænt.
Aveit en anemiset peré ne rant quet demb ordinærement er brésel, n’hum laquamp quet calz é poén de zihuèn doh-t’hai, meit ha ni e uélehai é sàuehent einep temp ur hours penac hac é certein occasioneu. Rac eit hum laquad ér stad da zihuén doh t’hai, é teliamp hum assurein abret-mat, dré resolutioneu ferm, de zonnet de bèn a nehai.
Mæs deusto péh quer ferm é cavehemp er resolutioneu-zé, n’ou honsideramp quet èl victoérieu ; a bout en hur behai pratiquet er vertuïeu durant ur certein amzer ; hac en hur behai profitet hilleih én hai, hum zalhamp attàu én humilité ; dougeamp hun fragilité é quement tra zou ol ; hum zifiamp a hanomp-ni-memp, ha laquamp hur honfiance é Doué hemp quin, pedamp ean liés de reign calon demb ér hombat, d’hun goarantein doh peb sorte danger, de vouguein é spécial én hun haloneu peb santimant a fionnage hac a gonfiance én hun nerh. Guet en dra-zé é ellehemp bout ingortos a avance larg-mat é perfection, deusto ma chom guenemb a henderal defauteu distér de ziouriennein, ha peré e dèn hilleih a boénieu demp ; liès Doué ou lausque guenemb eveit hun humiliein, ha conservein dré éno er péhiq a veliteu hun és gouniet dré hun œvreu mat.
# Ag er grad vad e zeliamb discoein da Zoué eit er madeu en dès groeit temb

| ◄ A viséricord en Eutru Doué | Ag er grad vad e zeliamb discoein da Zoué eit er madeu en dès groeit temb | Ag er Visiteu ► |
DOUÉ infinimant mad, péhani en dès accordet teign quement a hræceu tamporel ha spirituel, a oudé ma on ar en doar, me offre deoh, eit hou trugairécat, ol er santimanteu a hrad vad en deoai bet Mari aveit hou tonnæzoneu durand ol he buhé ; mæs particuliéremant a pe antréas é ty Zachari hac Elisabeth.
Elisabeth a rai de Vari er mêlationeu a véritai ; mæs Mari a vennas m’en devezai bet Elisabeth ancoéheit en hani en deoai receuet en donnæzoneu-zé, eit chongeal hemb quin én obérour mad.
Hi en devehai désiret m’en devezai ol en treu crouéet hum joéntet doh t’hi eit hou trugairécat, ô men Doué ! ag en donnæzoneu hou poai accordet dehi.
N’hum estimai eurus, meit rac m’en deoai pliget guet en Doué ol-buissant turel é zeulegat ar izeldet é vatéh, eit tiscoein péguement é ma bras, péguement é ma misericordius.
Allas ! men Doué, é léh gùélet énan er sort santimanteu-zé, arlerh quement a vercheu e hoès reit teign a hou caranté, ne uélet énan meit un ingrat.
Me receu gueneoh er madeu, ha me drugairéca en dut. Me za de bèn a men desseinieu, ha me lar é ma dré me finesse, dré me habiltæt-é.
Mæs surtout petra on-mé a hanan me hunan, ha petra a éellan-mé a hanan me hunan, a p’en dé question a me salvedigueah ? Ha ne chongean quet a hou trugairécat ag er secourieu e ret teign eit donnet de bèn ag en affer vras-ce.
Mar dès énan un dra-benac a vehai agréable d’hou teulegat, ne mès ean receuet meit guenoh, hac hemb oh n’éellan quet er goarn.
Me labour, gùir-é, a me zu libremant guet hou cræce ; mæs er péh memb a ran a me zu a za de vout aveit on ur ræson neué d’hou trugairécat, a pe ne vennan ha ne ran er mad meit guet hou secour.
Misér ha faiblesse estrange m’inean ! A p’em abandonnehai hou cræce, petra vehai a hanan-mé ? hac é péh stad triste en em zaulehai me fal inclinationeu ?
Ne uélan a surté aveit-on meit é hanahuein me faiblesse, hac é verchein deoh men grad vad eit er græceu a ra dehi hou misericord eit hé souténein.
O men Doué ! ne bermettet quet ma tei me manquemanteu a fidélité de bellat dohon hou cræceu, nac en ingratitud d’obér deign ou ancoéhat.
Muihan mé ma douguet hou calon é ma d’obér vad é ; mæs ehué en ingratitud a zou ag en ol fauteu en hani a bara muihan doh hou misericord a ridec arnamb.
Me mès méritet cant gùeh bout abandonnet gueneoh ; mæs hui e hoès vennet gouni me halon dré forh gobér vad teign.
Doué ol-buissant ! ne vennan mui resistein dohoh. Me vou bermen deoh hemb partage. El ne vihuan meit dré oh, ne vennan ehué bihuein meit aveit oh.
Mæs groeit dré hou cræce, èl me ma continuel men dobérieu hac er secourieu a ret teign, m’hum bassou ehué continuellemant mem buhé é oulen hou cræceu ha doh hou trugairécat.
# Ag er gloër a zeliér tennein ag er Gommunion eit réglein er vuhé

| ◄ Ag er séhour e sant mara inean in excelciceu a zévotion | Ag er gloër a zeliér tennein ag er Gommunion eit réglein er vuhé | Ag er Garanté doh en Nessan ► |
MAM er garanté pur, hui a zou bet tout-a-fæt santel ag er hetan momant ma hoh bet conceuet ; mæs goudé m’én dès mab Doué hum hroeit dén étré hou tigosté, péguement ne hoès-hui avancet ér santeleah.
Presance Jesus én oh durand nàu mis a lacas én oh dispositioneu a santeleah a badas durand ol hou puhé.
Er chonge ag er faveur spécial-zé hou poai receuet guet Doué, hou talhas én ur sourci santel eit cavet moyandeu hac eit profitein ag en ol occasioneu de verchein dehou hou crad vad.
Me example a zeli rein méh deoh, me mab ; hui a receu dré er Gommunion en Doué a ol santeleah, ha calz a faut ne doh ur Sant.
Ur Gommunion hemb quin a vehai assès eit hou lacat de vout quer gredus èl er Sænt, hac hou Communioneu hou lausq perpet quer lâche èl aguênt.
Hui a sel perpet a dost guet Jesus, péhani ne sel quet a dost guenoh én é zonnæzoneu.
E bresance, gùir-é, a laca én hou calon, a pe hoès ean receuet, santimanteu cær a vertu. Hui a ra memb dehou promesseu ; mæs ol er promesseu hac er santimanteu-cé ne badant quet pêl.
N’en dé quet èl-cé en hum gomportehoh é quevér un dén puissant ag er bed, en devehai groeit deoh en inour d’hou visitein.
Pe ouyér grad d’un ami ag er vad en dès groeit temb, ah ! promptet vèr de rein dehou mercheu a guement-cé. Er garanté n’en de quet tranquil bet que n’hi dès cavet er moyand d’er gobér.
A manquein a ret-hui, me mab, ag en occasioneu a vertu a béré é profitai er Sænt, goudé er Gommunion, eit discoein de Jesus péguement en ou deoai obligation dehou ag er græce ou deoai receuet.
Ean a oulen, drès pep tra, ma éhuéhehoh doh er santimanteu a hou calon, énep fæçon ma veint ol aveit ou.
Mar éhuéhet guet sourci arnoh hou ç’hunan, goudé en dout communiet, hui hum gonservou én devotion hou poai én ur gommuniein.
En éhuéh-cé, goudé pep communion a rér, a zou er ùellan disposition a éellér en dout eit communiein goudé.
Guirhiés, scùir a bep sort vertu, ruein a ran guet méh étal hou treid a gaus d’em lâcheté ha d’em ingratitud.
Pedet Jesus ne zei jamæs ém halon meit eit réglein en ol santimanteu a nehi, doh ou zroein antiéremant trema z’ou.
Lamet gueneign er galon miserable-men ha quen digas ; crouéet énan ur galon neué ; reit-teign unan haval doh hou ç’hani, de laret-é, ur galon berhuidant, charitable, tinér, perpet fidel dehou, èl méma é hani én hun andret.
# Ag er gonfiance a zeliamb en dout é Mari

| ◄ Ni a zeli pedein Mari | Ag er gonfiance a zeliamb en dout é Mari | Ag en Ave Maria ► |
ME mab, én ol occasioneu malheurus é péré é éellet hum gavouit, galhuet-mé d’hou secour, ha m’hum impléou aveit oh.
Ne vern petra a zesirehet, ma n’en dé er péh a zesiret contrel de hloër en Eutru Doué ha d’hou salvedigueah, me vou perpet disposet mad d’hou cheleu.
Ne oulennet jamæs nitra gueneign meit én ur zesirein perpet m’hum accomplissou volanté Doué. Ur beden a rehet teign guet en disposition-zé ne vou jamæs hemb ur pourfit benac aveit oh.
Bout zou crechénion péré em fed d’obtenein dehai er péh a ouyant assès n’en dé quet revé volanté Doué. A ind a zeli bout ingorto a vout cheleuet ?
Réral ne chongeant a me fedein meit a p’en dé question ag er madeu ag en doar ; a hend aral, digas caër ind aveit er madeu a hræce Doué.
Mar pédan aveit ai, n’er groan quet eit obtenein dehai er péh a oulennant, hac a vehai un droug aveit ai ; mæs er péh ne chongeant quet a oulen, hac a vou pourfitable dehai. Me oulen aveit ai afflictioneu péré, doh ou distaguein doh en doar, ou laca de chongeal én nean.
Græceu a gonversion hac a salvedigueah, græceu eit avance ér vertu, ha chairrein muyoh-mui a vérit : chetui er péh a zeliér, quetan tout, goulen gueneign. Me cheleu attaüe mad er sort pedenneu-zé.
Ne oulennan madeu tamporel aveit er-ré em fed, meit quement èl ma ùélan é éellant bout véritablemant pourfitable aveit ai.
Ur procéz gouniet hac ur bléad pinhuic a vehai mara ùéh un droug bras eit en hani em fed d’ou obtenein dehou. Durant ma vér é creis el larganté, ne chongér quet calz én éternité.
Calz a ré glan a oulen gueneign ma obtenein er yehet dehai, aveit péré neoah ne oulennan guet Doué meit er græceu péré a zou necessær én amzér ag er hlinhuet.
N’en don quet ag er mameu-zé péré en dès un dinérdæt péhani ou dalle ha péhani a vir doh t’ai a glah avantage véritable ou bugalé. Me zinérdæt aveit oh, me mab, n’en dé quet capable d’em zrompein.
Ne impléan me intercession aveit oh étal Jesus meit eit obtenein deoh er péh a zou pourfitaplan deoh aveit er bed-men hac aveit er bed-aral.
Guet er greden-zé, hou péet recour dohon guet confiance. Hou péet recour dohon en hou poénieu, ne vern péh sort veint ; hac èl ne vanq quet ag er poénieu-zé, revou me hanhue, arlerh hani Jesus, perpet én hou quêneu ; revou, arlerh hani Jesus, scrihuet don én hou calon.
Mari ! ô hanhue sacret ! ô hanhue amiable ! Ne brononcér jamæs en hanhue-zé guet confiance hemb n’er prononcér guet fréh.
Eurus en hani a chonge liés én ou guet caranté, er salud guet dévotion, en inour a ùir galon, en dès hemb cesse recour doh t’ou !
Arlerh hanhue Jesus, hanhue péhani zou drès ol en hanhueu, n’en dès hanni respectaploh, douçoh, agréaploh d’er fidélet.
Én ur gonjurein en hanhue-zé, er péhour hum sant læn a espérance é misericord é Zoué ; en dén just a obtén ur garanté brassoh ; en hani a zou tantet, er victoër ar é oal-inclinationeu ; en hani a zou affliget, er batiantæt hac er gonsolation.
Ah ! ean vou, arlerh hanhue Jesus, me recour ém afflictioneu, me honseil ém doutanceu, me nerh ém hombadeu, me sclerdér én ol paseu a rein.
# Buhez ar Sent/1837/Per, arc’hescop

| ◄ Stanislas, escop ha merzer | Per, arc’hescop | Gregor Nazianz  ► |
Ar Sant-mâ a oa guinidic eus an Daufine. E dad, pehini a voa un den divar ar mæs, n’en devoa quen sonch nemet d’e zerc’hel da labourat gantâ. Mæs ar c’hrouadur yaouanc, pehini en em sante galvet da ur stad-all, a bedas e dad da ober dezàn studia, hac a reas quement ma oue laqueet er studi. Evel m’en devoa ur speret lem, c’hoant bras da zisqui, ha ma pellee bepret dious ar c’hoariou, e teuas souden habil bras. Neuse en em rentas Religius en Urs Sant Bernard ; hac e cunduas er stad-ze ur vuez quen humbl, quen mortifiet ha quer parfet, ma oue graet Abat eus ar gouent Damiet e Savoa.
O veza Abad e exerce ur charite vras en andret ar beaurien hac an oll dreminidi : o boeta hac o logea oll a ree. An Abaty a Damiet ne oa quet hebquen ul logeiz evit an estranjourien, mæs beza e voa c’hoas evit-o ur scol a silvidiguez, dre an instructionou mad a ree dezo an Abad, ha dre an exemplou bras a vertuz a velent en oll Religiuset.
An Abad-mâ, quen santel ha quen charitabl, a oue choaset evit Arc’hescop ens a Darentez. An Escopti-ze e devoa ezom eus ur Pastor vigilant, pehini a lacazze un urz vad enni : e ober a reas, ha guelet e oue e ber amser ur fervor vras, quen etouez an dud a Ilis, quen etouez ar bobl.
En em bligeout a ree ispicial oc’h instrui an dud divar ar mæs hac oc’h ober ar C’hatechis d’ar vugale. E vadou a oa muy d’ar beaurien eguet dezàn. Guelet e vige oc’h en em briva e-unan eus ar pez a vize servichet dezâ ous taul, evit e rei d’ar c’henta paour en em bresante, ha guelet e voe, goude beza roet quement en devoa, o tivisca e zillat e creiz ar goàn, evit guisca ar beaurien. Beza ez oa ouspen-ze un Æl a beoc’h e peb-lec’h. Dre e brudanç ha dre e furnez e unanas an Duc a Savoa hac ar C’hont Sant-Gil, pere a oa var ar poent da gaout bresel etrezo, hac e tilivras evel-ze ar Savoa hac an Daufine eus ar maleriou pere a heul bepret ar vresel. Ober a reas ive ar peoc’h etre ar Roue a Franç Louis seizvet hac ar Roue a Vro-Sauz, pere a edo e bresel.
Erfin, oaget a drizec vloas ha triuguent, uset dre e labourou ha dre e vortificationou, e varvas evel ma varv ar Sænt, er bloaz 1175.
Ar Miraclou bras en devoa græt en e vuez, hac ar re a c’hoarveas var e Vez, a reas e discleria Sant, c’huezec vloaz goude e varo.
Un dra gaër ê, ha cals eo, beva e peoc’h hac en ur garantez parfet gant an oll, mæs ar re o deus gallout hac autorite a dle c’hoas labourat da unani ar re a so e division pe e dissantion.
Eil Reflexion. Ar Sant-mâ a zirvoere e voed evit e rei d’ar paour, hac a zivisque e zillat e creiz ar goân evit guisca ar beaurien. Ha reï a rit-hu da viana ar rest eus ho taul d’ar beaurien ? Rei a rit-hu dezo ar pez a illit da zivoeret eus ho tillat ?
Hervez an Tadou Santel eus an Ilis, ar pez a ell ar binvidien da zioueret, a so dleet d’ar beaurien : goude ma en deus ar pinvidic quemeret e necesser eus e dra, an nemorant a so d’ar paour.